Fermandarê HPGyî Dîyar Norşîn (Feyzî Kaya)o ke 20ê teşrîna verêne ya 2014î de hêrişê dewleta tirke yê vera Zapî de şehîd bibi, seba ey Kampa Şehîd Rûstem Cûdîyî ya Mexmûrî de xeyma serweşîye ronîyaye. Şarî bi girseyan xeyme zîyaret kerde.
Hemserekê Meclîsê Şarî yê Mexmûrî Yusuf Karayî zîyaretê serweşîye de qisey kerd û pare kerd ke ê do rayîrê şehîdan de tim şorê.
Waya şehîd Dîyar Norşînî Bêrîvane Kaya nameyê keyeyî ser o qisey kerd û vat: ''Dîyarî tim vatêne ke o do xo bexşê Rayber Apoyî bikero. Xeyalê ey azadîya Rayber Apoyî bi. Ma pê şehîdanê xo sereberz ê. Ma reyna soz danê şehîdan de heta azadkerdişê Rayberîye peyê xeyalanê şehîdan de bibê.''
